《五台之西有山曰翠微太宗避暑处也旧有离宫二曰翠微曰永庆遗趾尚存今废为寺因成一律》
明代·朱诚泳

翠微深处翠微宫，避暑当年说太宗。吊古不须增感慨，凭高聊太得从容。

千章古木苍烟合，数尺残碑碧藓封。独喜满前吟兴好，参天万朵玉芙蓉。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。